Dominique Crenn

Dominique Crenn a zo ur vestrez-geginerez vreizhat ganet e 1965 e Saint-Germain-en-Laye (Bro-C'hall), staliet e San Francisco (SUA). Ar vaouez gentañ eo da vezañ roet dezhi teir steredenn Michelin er Stadoù-Unanet, evit he freti Atelier Crenn.

 Buhezskrid 
Ganet e voe d'ar 7 a viz Ebrel 1965Dominique Crenn, cheffe étoilée : « J’ai eu la chance d’avoir été adoptée et choisie » gant Le Monde.fr, 2022-03-20, gwelet d'ar 2023-06-26, advugelet e voe d'an oad a 18 viz gant ur c'houplad Bretoned, Allain ha Louise Crenn. He zad a zo ur politikour ha rener Kreizenn Stummañ Koskor ar c'humunioù e Pariz. Merourez e oa he mamm ha lakaat a reas he merc'h da zizoleiñ ar boued indiat, sinat, japanat ha vietnamat. Mont a rae ingal da zebriñ e pretioù steredennet gant he zad hag ur mignon barner war ar c'heginañ evit An Telegramm. Ober a reas un aotregezh en ekonomiezh ha goude ur master e Business Etrebroadel.

E 2009 e teuas an aktourez stadunanat Maria Bello da vezañ he mignonez. Div c'hevellez he deus, Olivia ha Charlotte, ganet e 2014 eus un darempred kent. Dimezhiñ a reas gant Maria Bello e Mec'hiko d'ar 14 a viz Mae 2024. Goulennet e voe divorsiñ gant Maria Bello e miz Mae 2025.

 Resped 
Mont a reas da San Francisco pa oa 21 bloaz.

N'he doa ket graet studioù war ar c'heginañ met kregiñ a reas da labour e se hag ar c'heginer Jeremiah Tower a roas he chañs dezhi er preti Stars. Lavaret e veze dezhi gantañ peseurt meuz e tlee aozañ, met hep rekipePortrait Dominique Crenn Madame Figaro, gwelet d'ar 26 a viz Du 2019.

Goude daou vloaz ez eas da labourat er Campton Place, e San Francisco c'hoazh, ha goude er Yoyo Bistro eus ar Miyako HotelCurrent biography yearbook 2015. embannet gant H.W. Wilson, 2015   oclc:934533200, gwelet d'ar 2018-12-04}}.

E 1997 e oa e penn preti al leti Intercontinental e Djakarta en Indonezia, o tont da vezañ mestrez-geginerez gentañ ar vro. Distreiñ a reas d'ar Stadoù-Unanet evel "chief executive" ar Manhattan country Club, e Manhattan Beach e Los Angeles, ha goude en Adobe Restaurant and Lounge e Santa Monica, e Kalifornia c'hoazh, a-raok bezañ tutaet gant an Intercontinental Hotel e 2008 evit e breti Luce e San Francisco.

E 2011 e tigoras he freti : L’Atelier Crenn e San Francisco. Eno eo bet adijinet ha desteriet keginerezh Bro-C'hall ganti, dre al legumaj hag ar boued-mor peurgetket. He steredenn gentañ he deus bet bloaz goude, he eil e 2014, o tont da vezañ ar vaouez gentañ da gaout div steredenn ar sturlevr Michelin er Stadoù-Unanet. E 2015 e tigoras Petit Crenn e San Francisco, hag a ginnig ur gartenn diazezet war keginerezh Breizh, gant kalz pesked.

E 2016 e voe dilennet gwellañ maouez mestrez-geginerez ar bed gant "World’s 50 Best restaurant award". Dilennet e voe Petit Crenn gwellañ preti nevez er memes bloazDominique Crenn. La meilleure Chef au monde est bretonne !, 30 a viz Ebrel 2016, gwelet d'an 2018-11-30..

D'an 13 a viz Meurzh 2018 e tigoras ar Bar Crenn e San Francisco. Un davarn win hag a ginnig gwinoù gall eo, tost ouzh an atebegezh endroel, gant rekipeoù mistri-geginerien c'hall evel Alain Ducasse pe Guy Savoy.

E dibenn 2018 e voe roet da Atelier Crenn e drede steredenn gant Michelin, un dra dibar evit ur vaouez er Stadoù-UnanetDominique Crenn, première femme cheffe à obtenir trois étoiles Michelin aux États-Unis gant Europe 1, d'an 30 a viz Du 2018, gwelet d'an 2018-11-30.

Digeriñ a reas he freti kentañ e Paris e 2023, Golden Poppy, e-barzh al leti La Fantaisie en IXvet arondisamant.

D'an 28 a viz Gwengolo 2023 e teuas er-maez he levr Mémoires d'une cheffe rebelle embannet gant Cherche Midi.

E 2023 e resevas ur "Victoire de la Bretagne".

E 2024 e yeas e-barzh juri koulzad 15 an abadenn skinwel Top Chef goude bezañ bet pedet en abadennoù kent e 2015 hag e 2022.

 Daveoù 

Rummad:Keginerezed Breizh
Rummad:Ganedigezhioù 1965